কাঁচরাপাড়ার ১০ নং ওয়ার্ডের ১১৬ নং বুথে পুনর্নির্বাচন | Abtakkhabar.com
কাঁচরাপাড়ার ১০ নং ওয়ার্ডের ১১৬ নং বুথে পুনর্নির্বাচন
ABTAK EXCLUSIVE Barrackpore Bizpur DISTRICTS STATE
অবতক খবর : নির্বাচনের দিন সকাল থেকেই খবর আসছিল কাঁচরাপাড়া অঞ্চলের মধ্যে ১০ নং ওয়ার্ডের উদ্বোধনী স্কুলের বুথটি প্রায় ঘিরে ফেলেছে শাসক দলের কর্মীরা। সেখানে এমন আতঙ্ক সৃষ্টি করা হয়েছে যে বিরোধী পক্ষের মানুষরা ভোট দিতেই যেতে পারছেন না। পরবর্তীতে এই বুথটি নিয়ে নির্বাচন কমিশনের দ্বারস্হ হন বিরোধী দল বিজেপি এবং অন্যান্যরা। তারা এই বুথের যে পরিস্থিতি, ইচ্ছুকেরা যে ভোট দিতে যেতে পারছেন না তা তুলে ধরেন। পরবর্তীতে এই বুথটির পুনর্নির্বাচন তারা দাবি করেন।
অন্য দিকে জানা গেছে যে মক পোল যে করা হয়েছিল তা নির্বাচন শুরুর পর তা বাতিল করা হয় নি। মক পোল কতটা করা ছিল সে হিসাবও রাখা নেই তাই পুরো ভোটে পুনরায় করার সিদ্ধান্ত গ্রহণ করে নির্বাচন কমিশন।
বিচার বিবেচনার পর নির্বাচন কমিশনের পক্ষ থেকে এই ১১৬ নং বুথটিতে ১২ই মে রিপোল অর্থাৎ পুনর্নির্বাচন হবে বলে ঘোষণা করা হয়েছে। এই নির্বাচন কে কেন্দ্র করে উত্তেজনা ছড়াতে পারে বলে মনে করেছেন আম জনতা। তবে এই বুথে সুরক্ষার ভালো বন্দোবস্ত রাখছে নির্বাচন কমিশন বলে জানা গেছে।
← হালিশহরে আক্রান্ত সিপিআইএম কর্মীদের প্রতিবাদ মিছিল
বুথ দখলকারীর প্রেম / তমাল সাহা →